सर्लाही, ४ बैशाख । घुस लिँदालिँदै दुई जना जिल्ला शिक्षा कार्यालय सर्लाहीका उपजिल्ला शिक्षा अधिकारीसहित चार जना रङ्गेहात पक्राउ परेका छन् । शिक्षक नियुक्तिका लागि भन्दै पैसा बुझिरहेको अबस्थामा उनीहरुलाई अख्तियार दुरुपयोग अनुसन्धान आयोगको सम्पर्क कार्यालय बर्दिबासले पक्राउ गरेको हो । सर्लाहीको लालबन्दीस्थित नमस्ते गेष्ट हाउसबाट विहान उनीहरुलाई रङ्गेहात पक्राउ गरेको अख्तियारका सम्पर्क कार्यालयका प्रमुख ठाकुर पोखरेलले सिटिजन पोष्टलाई जानकारी दिए ।
जिल्ला शिक्षा कार्यालय सर्लाहीका उपजिसिअद्धय रामहरि रिजाल र वासुदेव तिमिल्सिनालगायत जनज्योति मावि लालबन्दीका प्रधानाध्यापक विष्णुबहादुर पोखरेल र सोही विद्यालयका व्यवस्थापन समिति अध्यक्ष ईन्द्रप्रसाद न्यौपानेसमेत पक्राउ परेका हुुन् । उनीहरु स्थानीय शिक्षक सीपी पौडेलसँग चार लाख रुपैयाँ नगद लिँदै गर्दा पक्राउ परेका थिए । पक्राउ परेका उपसचिवद्धय, प्रधानाध्यापक र सञ्चालक समितिका अध्यक्ष न्यौपानेले शिक्षक सीपी पौडेललाई नियुक्ति गर्ने सर्तमा घुस लिएको अख्तियारले बताएको छ । पक्राउ परेका चारैजना नियन्त्रणमा रहेको र थप अनुसन्धान भइरहेको अख्तियार सम्पर्क कार्यालयका प्रमुख पोखरेलले बताए । सो विषयमा जिल्ला शिक्षा कार्यालय सर्लाहीका प्रमुख जिशिअ होमनाथ सुवेदीसँग गर्दा उक्त घुस प्रकरणमा आफ्नो कुनै संलग्नता नभएको र आफूलाई कुनै जानकारी नभएको बताए ।
विद्यार्थी जीवनदेखि नै राजनीतिमा सक्रिय हुँदै आएका नेपाली काँग्रेसका नेता तथा सांसद मोहनबहादुर बस्ने ...
वैदेशिक रोजगारीका लागि कोरिया गएका नेपालीको आत्महत्या गर्नेक्रम बढेको छ । सो समस्या र समाधानका बारेम ...